Die nasionale vlag van Koeweit (Arabies: علم الكويت) is op 7 September 1961 amptelik in gebruik geneem. Die vlag vertoon drie ewe wye horisontale bane in groen, wit en rooi met ’n swart trapesium aan die vlagpaalkant.
(ar) Alam Baladii, Derti
7 September 1961
’n Horisontale driekleur in groen, wit en rooi met ’n swart trapesium aan die vlagpaalkant.
3.1 Ander vlae
3.2 Soortgelyke vlae
Die kleure van die vlag is afgelei van ’n gedig deur Safie Al-Deen Al-Halie. Die kleure het die volgende betekenisse: wit stel die mens se dade voor, swart stel die slagvelde voor, groen stel die landerye voor en rooi stel swaarde voor wat rooi is van die bloed van die vyand.
Koeweitse vlag by die ambassade in Londen
Die horisontale bane is almal ewe hoog. Die swart trapesium kom van die hoeke op die vlagpaalkant tot waar die wit baan met die groen en rooi onderskeidelik byeenkom. Die trapesium kom tot een kwart in die breedte van die vlag in.
Voor 1961 was die vlag van Koeweit rooi en/of wit, soos talle ander state in die Persiese Golf in daardie tyd (’n rooi agtergrond met wit teks of simbole daarop). Tot 1899 was die vlag van Koeweit ’n eenvoudige rooi baan. Van 1899 tot 1915 was die vlag ’n rooi agtergrond met ’n wit ster en sekelmaan en, ook in wit, die woord “كويت” (Koeweit) gestileer om nie die hoofletter K te beklemtoon nie; van 1899 tot 1909 was die twee simbole ewe groot in hoogte maar tussen 1909 en 1915 het die ster en sekelmaan voorrang geniet en die landsnaam is verklein en geskuif na die boonste hoek op die wapperkant. Tussen 1915 en 1956 is die ster en sekelmaan totaal verwyder en is die naam vergroot en teruggeskuif na die middel van die vlag. Tussen 1956 en 1961 is die ster en sekelmaan steeds weggelaat, die naam is op ’n ander manier gestileer om groter klem te plaas op die hoofletter K, die vlagpaalkant van die vlag het ’n wit golwende fraiing bygekry en die Sjahada is vertikaal langs die fraiing geskryf om van bo na onder gelees te word. Die huidige vlag is in die Pan-Arabiese kleure.
Vlag van Koeweit, s.a. tot 1899
Vlag van Koeweit, 1899 tot 1909
Vlag van Koeweit, 1909 tot 1915
Vlag van Koeweit, 1915 tot 1956
Standaard van die Emir van Koeweit, 1956
Vlag van Koeweit vir maritieme gebruik, 1956 tot 1961
Standaard van die Emir van Koeweit, 1980’s
Peter Lynn se Koeweitse vlagvlieër
In 2005 het die vlag van Koeweit die grootste vlieër ter wêreld geword met ’n grootte van 1019 m². Dit is in Nieu-Seeland gemaak deur Peter Lynn en vir die eerste keer in 2004 in die Verenigde Koninkryk aan die publiek bekendgestel voordat dit amptelik in 2005 in Koeweit bekendgestel is.
↑ 1,0 1,1 "Koeweit" (in Engels). Flags of the World. Geargiveer vanaf die oorspronklike op 12 Desember 2017. Besoek op 27 Mei 2019.
Wikimedia Commons bevat media in verband met Vlae van Koeweit.
(en) Koeweit by Flags of the World
(en) "Flag of Kuwait". Encyclopædia Britannica. Besoek op 27 Mei 2019.
Ontsluit van "https://af.wikipedia.org/w/index.php?title=Vlag_van_Koeweit&oldid=2217342"
Last edited on 25 Junie 2020, at 12:05
Die bladsy is laas op 25 Junie 2020 om 12:05 bygewerk.